**NAGRADNI NATJEČAJ ZA IZRADU IDEJNOG RJEŠENJA LOGOTIPA ŠKOLE**

**Mješovita industrijsko-obrtnička škola (dalje: Škola) raspisuje nagradni natječaj za izradu idejnog rješanja logotipa Škole.**

Natječaj je otvoren za učenike i djelatnike Škole. Svaki autor/ica ima pravo sudjelovati na ovom natječaju s višeradova.

**UVJETI NATJEČAJA**

Prijavljeni radovi moraju ispunjavati sljedeće uvjete i kriterije koji će se uzimati u obzir prilikom evaluacije i odabira najboljeg rješenja:

- Logotip treba sadržavati krugove, slova i četiri boje (narančasta, siva, žuta i plava), kao i pročelju škole. Broj drugih detalja koje treba uključiti prepušten je samom umjetniku.

- Logotop mora sadržavati čitljiv i jasan tekst **MIOŠ**

- Logotip mora biti u boji, a natjecateljima predlažemo izbjegavanje prijelaza, sjena, polutonova i sitnih nejasnih detalja

- Logotip mora biti jednostavan za korištenje, rukovanje, promjenu veličine i rukovanje u sve svrhe reprodukcije

- Logotip treba biti vizualno privlačab i čitljiv na malom formatu (samo 2cm x 2cm)

- Prijave se trebaju poslati u PDF formatu

- Dizajn logotipa mora biti originalan rad autora/ice

- Inovativnost i originalnost predloženog rješenja mora biti u skladu s načelima odgojno-obrazovne ustanove i programom Škole

**UVJETI KORIŠTENJA LOGOTIPA**

**-** Autor/ica nagrađenog rješenja prepušta prava na korištenje logotipa Školi

-Škola zadržava pravo modifikacije odabranog logotipa u suradnji s autorom/icom

- Sudjelovanje u natječaju je volonterske naravi i Škola ne snosi eventualne financijske troškove izrade logotipa

- Nagrađeno rješenje će se koristiti u svrhu predstavljanja Škole putem internetskih stranica i društvenih mreža, promotivnih materijala, publikacija, službenih dokumenata i slično

- Ime i prezime autora/ica bit će objavljeno na internetskoj stranici Škole

-Škola zadržava pravo da između pristiglih radova na natječaj ne izabere pobjednički rad i poništi natječaj, ako ocijeni da niti jedan rad ne ispunjava zadane kriterije

- Slanjem svog rada autori pristaju na sve navedene uvjete

**NAGRADA**

**-** Autor/ica pobjedničkog logotipa bit će nagrađen

**NAČIN PRIJAVE**

- Radovi se dostavljaju isključivo elektroničkom poštom na e-mail adresu: ivana.baric13@skole.hr

**SADRŽAJ PRIJAVE**

Prijava mora sadržavati:

 – naslov e-maila: Prijava na natječaj za logotip Škole

– osobni podaci autora: ime i prezime, godina rođenja, adresa, e-mail, broj mobitela

– kratko tekstualno obrazloženje rada

– rad u PDF formatu

**NATJEČAJNI ROKOVI**

Rok za dostavu radova je 8.4.2024. Svi će sudionici/e natječaja primiti obavijest o rezultatima natječaja putem web stranice Škole.